Pluk selv bær på Rokkedyssegaard i Kirke Værløse 28-07-2024
2024-07-28 10:30 - 15:00 (Europe/Copenhagen)
På Rokkedyssegaard i Kirke Værløse har du mulighed for at plukke bær og frugt fra juni til september.
Vejret bestemmer, hvornår jordbær, hindbær, æbler, pærer og blommer er klar til at plukke:
Juni – september: Jordbær
Juli – september: Hindbær
August – september: Æbler, pærer og blommer
Der er åbent for at plukke både formiddag og eftermiddag fra kl. 10 – 11.30 og 13.00 – 15.00.
Du kan købe entrébillet on-line. Du kan også købe et sæsonkort i web-shoppen, som giver dig adgang med ledsager hele sæsonen. Hvis der er billetter tilbage, kan der købes billetter i gårdbutikken.
Du må gerne medbringe emballage til at plukke i, og du betaler for plukkede bær og frugt efter vægt.
Når du kommer til Rokkedyssegaard, guider vi dig ud til bærhuset. Der viser du billetten, du får vejet emballage. Du får at vide, hvor du skal plukke og du betaler også for de plukkede bær i bærhuset.
